b'\n_START_ARTICLE_\nLavrio\n_START_SECTION_\nZemljopis\n_START_PARAGRAPH_\nGrad se nalazi u jugoisto\xc4\x8dnom dijelu Atike u uvali s pogledom na otok Makronisos. Udaljen je oko 60 km jugoisto\xc4\x8dno od Atene, jugoisto\xc4\x8dno je od Keratea i sjeverno od Souniona. Administrativno pripada Periferiji Atika i Prefekturi Isto\xc4\x8dna Atika, sredi\xc5\xa1te je op\xc4\x87ine Lavreotiki. S Atenom je povezan autocestom i \xc5\xbeeljezni\xc4\x8dkom prugom, s vlakom pa kasnije metrom se u centar Atene dolazi za jedan sat.\n_START_SECTION_\nPovijest\n_START_PARAGRAPH_\nPostao je slavan u klasi\xc4\x8dnoj antici po svojim rudnicima srebra koji su bili glavni izvor prihoda za atensku dr\xc5\xbeavu te kori\xc5\xa1teni za kovanje srebrnjaka. U suvremena je vremena poznat kao Lavrio ili Lavrion, dok je u pro\xc5\xa1losti bio poznat pod nazivima Thorikos i Ergastiri. Koristi se kao morska luka, iako daleko manje va\xc5\xbena od obli\xc5\xbenjeg Pireja. Rudarski grad Laurium u ameri\xc4\x8dkoj saveznoj dr\xc5\xbeavi Michigan dobio je ime prema gr\xc4\x8dkom Lauriumu.'